***Приложение № 5***

**П Р О Е К Т Н А Д О Г О В О Р**

**№ РД-14-.................. /..................2015г.**

Днес, ...........2015 г., в град Пловдив, между:

1. **НАЦИОНАЛНА ЗДРАВНООСИГУРИТЕЛНА КАСА**, с адрес: гр. Со­фия, ул. “Кричим” № 1, БУЛСТАТ: 121858220,чрез **РАЙОННА ЗДРАВ­НО­ОСИГУРИТЕЛНА КАСА – Пловдив,** ул. „Христо Чернопеев” № 14**,** БУЛСТАТ: 1218582201572, пред­став­лявана от д-р Магдалена Савова Петров – директор РЗОК-Пловдив, упълномощена със Заповед № РД-09-24/13.01.2015 г. на управителя на НЗОК, изменена със Заповед № РД-09-545/15.06.2015 г., наричана за краткост **„ВЪЗЛОЖИТЕЛ“** - от една страна

и

**2**. **.............................................**, ЕИК............................., с адрес: ..........................................., представлявано от ................................................, от друга страна, наричано за краткост по-долу “**ИЗПЪЛНИТЕЛ**”

на основание чл. 41 ал. 1 от Закона за обществени поръчки (ЗОП) и във връзка с Решение № ……..…../………............... год. на директор РЗОК-Пловдив за класиране на участниците и определяне на изпълнител на обществената поръчка с предмет: **“Следгаранционно сервизно обслужване на 3 броя автомобили на РЗОК – Пловдив, включително доставка и монтаж на резервни части, консумативи и принадлежности за тях“**, се сключи настоящият договор за следното:

**РАЗДЕЛ І. ПРЕДМЕТ НА ДОГОВОРА**

**Чл. 1 (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши: следгаранционно сервизно обслужване на три броя автомобили на РЗОК- Пловдив, включително доставка и монтаж на резервни части, консумативи и принадлежности за тях когато е приложимо, както следва:

|  |  |  |  |  |  |
| --- | --- | --- | --- | --- | --- |
| **№** | **МАРКА и модел** | **РЕГ. №** | **РАМА №** | **ОБЕМ НА ДВИГАТЕЛЯ**  **куб. см.** | **ГОДИНА НА ПРОИЗВОДСТВО** |
| **1** | ФОЛКСВАГЕН ПОЛО КЛАСИК | РВ0692КВ | WVWZZZ6KZXR548347 | 1600 | 1999 |
| **2** | ОПЕЛ ВЕКТРА | РВ6941КК | WOLOJBF19Y1170490 | 1600 | 1999 |
| **3** | РЕНО ЛАГУНА | С1415ХХ | VF1B5680518999329 | 1600 | 1999 |

**(2)** ИЗПЪЛНИТЕЛЯТ поема задължението за следгаранционното сервизно обслужване на автомобилите, което включва техническо обслужване, както следва:

2.1. еднократна проверка и оглед на системите, възлите и агрегатите на автомобилите, както следва: изпускателна система-изпускателен колектор, гърнета, катализатор, гумени държачи, спирачна система, нивото на спирачната течност, хидравличната система, кормилната уредба, охладителната система /температура на замръзване/, състоянието на гумите, амортисьорите, светлините, състоянието на акумулатора, чистачките /стъклоизмивателната система/, климатик, ходовата част, маншоните на полуоските, кормилната рейка и шарнирите за наранявания и скъсвания, диагностика на двигател;

2.2. еднократна диагностика на ходовата част, спирачната система и кормилната уредба;

2.3. осъществяване на диагностика по повод възникнал технически проблем, сигнализиран от Възложителя;

2.4. отстраняване на дефекти и/или подмяна на възли, агрегати и/или влагане на консумативи, сигнализирани от възложителя.

**РАЗДЕЛ ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 2.** ИЗПЪЛНИТЕЛЯТ се задължава да извърши посоченото в чл. 1, ал.2 от настоящия договор, както следва:

2.1. осъществяване на дейностите по чл. 1, ал. 2, т. 2.1. от настоящия договор в тридневен срок след датата на подписване на договора;

2.2. осъществяване дейностите по чл. 1, ал. 2, т. 2.2. от настоящия договор в рамките на шестия месец след датата на сключване на договора;

**Чл. 3.** ИЗПЪЛНИТЕЛЯТ се задължава да осъществява всички дейности по техническото обслужване на автомобилите на едно място- в собствената си сервизна база.

**Чл. 4.** ИЗПЪЛНИТЕЛЯТ се задължава да приемe автомобили на Възложителя за осъществяване на текущи ремонти до 1 час след сигнализиране за възникнал технически проблем на територията на гр. Пловдив в собствената си сервизна база. Заявяването на технически проблем от страна на Възложителя се извършва чрез заявка по телефон, факс или електронна поща.

**Чл. 5.** ИЗПЪЛНИТЕЛЯТ се задължава в деня на приемане на автомобил за текущ ремонт да състави диагностичен лист, включващ всички констатации и/или препоръки за отстраняване на техническите несъответствия на автомобила. Диагностичният лист се приема от представител на Възложителя /определен с настоящия договор/ - частично или в неговата цялост.

**Чл. 6.** ИЗПЪЛНИТЕЛЯТ се задължава да осъществява текущите ремонти до 3 работни дни след датата на възлагане на ремонт на автомобила, като в настоящата хипотеза за дата на възлагане на ремонта в приетия обем следва да се счита датата на приемане на диагностичния лист от Възложителя. Когато доставката на агрегати, резервни части, консумативи и принадлежности се осъществява от друга държава, срокът за извършване на конкретния ремонт се удължава с толкова дни, колкото са необходими за осъществяване на съответната доставка.

**Чл. 7.** (1) При необходимост от доставка и влагане на агрегати, резервни части, консумативи и/или принадлежности, във връзка с осъществяване на текущ ремонт ИЗПЪЛНИТЕЛЯТ се задължава да състави прогнозна сметка, съдържаща: вид, наименование, производител, количество на артикулите, необходими за ремонта, както и срок за доставка на същите и единичните им цени.

(2) В срок от 1 работен ден, след представяне на прогнозната сметка по ал. 1 ВЪЗЛОЖИТЕЛЯТ (по факс, телефон, на електронен адрес или на място) потвърждава или отказва доставката на посочената резервна част/консуматив.

(3)Срокът за доставка на резервна част/консуматив е до 3 работни дни от датата на потвърждението за извършване на доставката.

**Чл. 8.** ИЗПЪЛНИТЕЛЯТ се задължава при осъществяване на текущ ремонт да влага нови, непреработени и алтернативни на оригиналите агрегати, резервни части и/или принадлежности. При невъзможност за влагане на алтернативни компоненти за ремонта и/или профилактиката могат да се ползват и оригинални, но само въз основа на изрично съгласие от възложителя, отразено в прогнозната сметка по чл. 7, ал. 1 от настоящия договор.

**Чл. 9.** Приемането на извършения текущ ремонт се осъществява с подписването на двустранен приемо- предавателен протокол от страните лично или чрез упълномощени от тях лица. Същият се оформя от Изпълнителя и съдържа: наименованието на вложените резервни части, консумативи и принадлежности, тяхното количество, единична цена и общата им стойност за заплащане, както и вложения труд за изпълнение на поръчката.

**Чл. 10.** ИЗПЪЛНИТЕЛЯТ отговаря за качеството на извършените текущи ремонтни дейности и/или профилактика без оглед на това дали резервните части са предоставени от Изпълнителя или Възложителя.

**Чл. 11.** ИЗПЪЛНИТЕЛЯТ носи пълна гаранционна отговорност за извършените ремонти и/или профилактика по договора- шест месеца или 10 000 километра, а за ремонти на ходова част, спирачната система и кормилната уредба - шест месеца или 20 000 километра.

**Чл. 12.** Изпълнителят се задължава по време на действие на договора да поддържа налично минимално оборудване, необходимо за качественото изпълнение на поръчката - стенд за регулиране на преден и заден мост, генериращ автоматичен рапорт за състоянието на ходовата част, спирачен стенд, стенд за електронна компютърна диагностика на мотор-компютри и двигатели; стенд за демонтаж, монтаж и баланс на гуми, подемник за ремонт на ходовата част

**Чл. 13.** При установен некачествен ремонт и/или възникнала гаранционна отговорност отстраняването на констатираните несъответствия е изцяло за сметка на Изпълнителя и се осъществява в сроковете и по реда на чл. 4- чл. 6 от настоящия договор.

**Чл. 14.** ИЗПЪЛНИТЕЛЯТ се задължава да проявява грижата на добър стопанин към имуществото на ВЪЗЛОЖИТЕЛЯ при извършване на работата.

**Чл. 15.** ИЗПЪЛНИТЕЛЯТ се задължава да не разпространява сведения, получени при или по повод на извършваната работа.

**Чл. 16**. ИЗПЪЛНИТЕЛЯТ има право да получи възнаграждение, при посочените условия на раздел ІV от настоящия договор.

**Чл. 17**. ИЗПЪЛНИТЕЛЯТ се задължава да представи на ВЪЗЛОЖИТЕЛЯ фактура, с прикрепен към нея приемо- предавателен протокол за извършената работа.

**Чл. 18**. ИЗПЪЛНИТЕЛЯТ се задължава да изпълнява вменените му с част ІІ, глава ІІІ, раздел VІІ от ЗОП задължения, в случай че с офертата си е декларирал, че за изпълнение на поръчката ще ползва подизпълнител/ли.

**РАЗДЕЛ ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 19.** ВЪЗЛОЖИТЕЛЯТ при реализиране на следгаранционно сервизно обслужване на трите леки автомобила на РЗОК- Пловдив, включително при възникнала необходимост от доставка и монтаж на резервни части, консумативи и принадлежности за тях, съгласно чл. 1, ал. 2 от настоящия договор има право да заяви необходимост от извършване на текущ ремонт чрез заявка по телефона, факс или електронна поща на Изпълнителя и да представи в сервизната база на ИЗПЪЛНИТЕЛЯ съответния автомобил.

**Чл. 20.** ВЪЗЛОЖИТЕЛЯТ има право да получи от Изпълнителя диагностичен лист, включващ всички констатации и/или препоръки за отстраняване на технически несъответствия на автомобила.

**Чл. 21.** ВЪЗЛОЖИТЕЛЯТ има право да получи текущ ремонт на съответния автомобил до три работни дни, след датата на неговото възлагане по смисъла и условията на чл. 6 от настоящия договор.

**Чл. 22.** ВЪЗЛОЖИТЕЛЯТима право да откаже предложението за доставка на някой от артикулите от прогнозната сметка и сам да снабди изпълнителя с необходимите агрегати, резервни части, консумативи и/или принадлежности за съответния автомобил. В този случай Възложителят представя резервни части и консумативи с такова качество, каквото е уговореното качество за Изпълнителя.

**Чл. 23.** ВЪЗЛОЖИТЕЛЯТ има право да откаже възлагане на изпълнението на някои от предложените с прогнозната сметка видове дейности.

**Чл. 24.** ВЪЗЛОЖИТЕЛЯТ има право да не приеме осъществената работа и/или доставка, която е извън рамките на възложеното.

**Чл. 25.** ВЪЗЛОЖИТЕЛЯТ има право на възражения при установяване некачествен ремонт от страна на Изпълнителя, както следва:

- за явни недостатъци, възраженията се правят в деня на приемане на ремонта;

- за скрити недостатъци- възраженията се правят до 5 работни дни след приемане на ремонта;

**Чл. 26.** ВЪЗЛОЖИТЕЛЯТима право в срока на договора да не възложи всички ремонтни дейности, посочени в чл. 1, ал. 2 от настоящия договор*.*

**Чл. 27.** ВЪЗЛОЖИТЕЛЯТима право да изиска от ИЗПЪЛНИТЕЛЯ да извърши работата по предмета на договора качествено и в срок.

**Чл. 28.** ВЪЗЛОЖИТЕЛЯТима право да откаже да заплати на ИЗПЪЛНИТЕЛЯизвършената работа, вложените резервни части, консумативи и принадлежности, в случаите в които е осъществена работа и /или доставка, която е извън рамките на възложеното.

**Чл. 29.** ВЪЗЛОЖИТЕЛЯТ има право при представяне на автомобил в ремонтните бази на ИЗПЪЛНИТЕЛЯ и заявена необходимост от действия по предмета на договора, ясно да посочи каква работа иска да бъде извършена или да опише какви отклонения има от нормалните параметри за работа на автомобила.

**Чл. 30.** ВЪЗЛОЖИТЕЛЯТ определя следните представители, които да подписват и подават заявка за възникнала необходимост от ремонтни дейности, както и приемо-предавателния протокол за извършената работа и фактурата, по смисъл на разпоредбите на чл.4, 5 и чл. 9 от настоящия договор:

София Спасова Николова-нач.отдел АСДДА, дирекция АПОД в РЗОК-Пловдив.

**Чл. 31**. ВЪЗЛОЖИТЕЛЯТ е длъжен да заплати договорното възнаграждение в сроковете и по начина, уговорени в настоящия договор, в т.ч. и закупените от изпълнителя консумативи и резервни части, вложени в дейността при изпълнението на договора.

**РАЗДЕЛ ІV. ЦЕНИ И НАЧИН НА ПЛАЩАНЕ.**

**Чл. 32.** Обща стойност на поръчката е в размер до **10 000 /десет хиляди / лева с вкл. ДДС** за срок от 12 месеца.

**Чл. 33.** За срока на договора възложителят не е длъжен да плати пълната сума по договора, а само стойността на реално заявеното и прието от него.

**Чл. 34 (1)** За изпълнение предмета на договора ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ:

**1. Цена за еднократна проверка и оглед на системите, възлите и агрегатите на всички автомобили - ......... лв. словом ………. . с вкл. ДДС**, съгласно ценово предложение на Изпълнителя, неразделна част от настоящия договор.

**2. Цена за еднократна диагностика на ходовата част, спирачната система и кормилната уредба на всички автомобили - ......... лв. словом ………. с вкл. ДДС**, съгласно ценово предложение на Изпълнителя, неразделна част от настоящия договор.

**3. Цена на диагностика по повод възникнал технически проблем, сигнализиран от Възложителя - ......... лв. словом ………. с вкл. ДДС,** съгласно ценово предложение на Изпълнителя, неразделна част от настоящия договор.

**4. Цена за отстраняване на дефекти и/или подмяна на възли, агрегати и/или влагане на консумативи, сигнализирани от възложителя: ......... лв. на човекочас словом ………. лв. с вкл. ДДС**, съгласно ценово предложение на Изпълнителя, неразделна част от настоящия договор.

**(2)** Посочената в т. 4 от ал. 1 цена включва труд и всички разходи за привеждане на подлежащите на ремонт автомобили в технически изправно състояние, без стойността на резервните части и/или консумативи.

**Чл. 35.** Вложените от ИЗПЪЛНИТЕЛЯ при извършване на ремонт резервни части, материали и консумативи са за сметка на ВЪЗЛОЖИТЕЛЯ и се заплащат от сумата, определена като максимална стойност за изпълнение на поръчката и при условията на настоящия договор

**Чл. 36** (1) ВЪЗЛОЖИТЕЛЯТ заплаща в срок до 10 /десет/ работни дни след приемане на всяка отделна услуга и/или доставка с двустранно подписан приемо-предавателен протокол и представена надлежно издадена фактура.

**(2)** Плащанията по настоящия договор ще се осъществява в български лева чрез банков превод с платежно нареждане по следната банкова сметка на ИЗПЪЛНИТЕЛЯ:

Банка: .....................................................

IBAN :.....................................................

ВIC:.........................................................

**Чл. 37** При ползване на подизпълнител за изпълнение на поръчката плащанията по чл. 36 се извършват при условията на чл. 45б от ЗОП.

**РАЗДЕЛ V. отговорности И НЕУСТОЙКИ**

**Чл.38.** ИзпълнитеЛЯт носи гаранционна отговорност за извършените ремонтни дейности и /или профилактика без оглед на това дали резервните части са доставени от изпълнителя или предоставени от възложителя.

**Чл.39.** При забава за отстраняване на повреда ИЗПЪЛНИТЕЛЯТ дължи неустойка в размер на 0,5 % за всеки просрочен ден, но не повече от 20 % от стойността на съответната цена. ВЪЗЛОЖИТЕЛЯТ има право да прекрати договора едностранно и без предизвестие при забава продължила повече от 10 дни.

**Чл.40.** При неоснователен отказ за изпълнение на възложената работа ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 20 % от стойността на конкретното възлагане или на отделните отказани видове работи, за които се отнася отказът.

**Чл.41**. При неизпълнение на задълженията си съгласно чл. 45а, ал. 3 и 6 от ЗОП, в случай че с офертата си е декларирал, че за изпълнение на поръчката ще ползва подизпълнител/ли, ИЗПЪЛНИТЕЛЯТ дължи неустойка в размер на 100 (сто) лева за всеки ден на забава, но не повече от 50 на сто общо от общата цена по договора.

**Чл. 42** При неизпълнение на гаранционните клаузи на този договор ИЗПЪЛНИТЕЛЯТ дължи неустойка в размер на 500 (петстотин) лева за всяко установено нарушение.

**Чл. 43.** Дължимите неустойки ВЪЗЛОЖИТЕЛЯТ прихваща от дължимите плащания към ИЗПЪЛНИТЕЛЯ.

**РАЗДЕЛ VI. СРОК НА ДЕЙСТВИЕ И ПРЕКРАТЯВАНЕ НА ДОГОВОРА.**

**Чл. 44**. Настоящият договор е със срок на действие една година, считано от датата на подписване на договора или до изчерпване на стойността на обществената поръчка по настоящия договор, което условие настъпи първо.

**Чл. 45.** Настоящият договор се прекратява:

а/ с изтичане срока на договора;

б/ по взаимно писмено съгласие между страните;

в/ при условията на чл. 43, ал. 4 от ЗОП;

г/ с тримесечно предизвестие на една от страните;

д/ в други случаи, посочени в договора

**РАЗДЕЛ VІІ. ОБЩИ УСЛОВИЯ**

**Чл. 46.** Съобразно изискването на чл. 43, ал. 1 от ЗОП настоящият договор не може да се променя или допълва, освен при условията на чл. 43, ал. 2 от ЗОП.

**Чл. 47.** При промяна на адреса, съответната страна е длъжна да уведоми другата в тридневен срок от промяната.

**РАЗДЕЛ VIII. ЗАКЛЮЧИТЕЛНИ РАЗПОРЕДБИ**

**Чл. 48.** За неуредените в настоящия договор случаи се прилага действащото българско законодателство.

**Чл. 49.** Настоящият договор се състави в два еднообразни екземпляра, по един за всяка от страните и се подписа, както следва.

**Чл. 50.** Неразделна част от настоящия договор са следните приложения:

– Техническо предложение на „ИЗПЪЛНИТЕЛЯ”.

– Ценово предложение на „ИЗПЪЛНИТЕЛЯ**”**.

Настоящият договорсе състави и подписа в два еднообразни екземпляра, един за **ИЗПЪЛНИТЕЛЯ** и един за **ВЪЗЛОЖИТЕЛЯ** и влиза в сила от датата на подписването му.

**ЗА ВЪЗЛОЖИТЕЛЯ: ИЗПЪЛНИТЕЛЯ:**

**.................................................... ......................................................**